CELEX: 32020R1720
Language: el
Date: 2020-11-17 00:00:00
Title: Κανονισμός (ΕΕ) 2020/1720 της Επιτροπής της 17ης Νοεμβρίου 2020 για την τροποποίηση του κανονισμού (ΕΕ) αριθ. 142/2011 όσον αφορά τις εισαγωγές τροφών για ζώα συντροφιάς από τη Γεωργία (Κείμενο που παρουσιάζει ενδιαφέρον για τον ΕΟΧ)

18.11.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 386/6
               
            
         ΚΑΝΟΝΙΣΜΟΣ (ΕΕ) 2020/1720 ΤΗΣ ΕΠΙΤΡΟΠΗΣ
         της 17ης Νοεμβρίου 2020
         για την τροποποίηση του κανονισμού (ΕΕ) αριθ. 142/2011 όσον αφορά τις εισαγωγές τροφών για ζώα συντροφιάς από τη Γεωργία
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (1), και ιδίως το άρθρο 41 παράγραφος 3 πρώτο και τρίτο εδάφιο και το άρθρο 42 παράγραφος 2,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 142/2011 της Επιτροπής (2) θεσπίζει κανόνες για την εφαρμογή του κανονισμού (ΕΚ) αριθ. 1069/2009, συμπεριλαμβανομένων των όρων για τη δημόσια υγεία και την υγεία των ζώων οι οποίοι εφαρμόζονται στις εισαγωγές τροφών για ζώα συντροφιάς. Οι απαιτήσεις για την εισαγωγή στην Ένωση και τη διαμετακόμιση μέσω της Ένωσης τροφών για ζώα συντροφιάς, μεταξύ άλλων των δερμάτινων κοκάλων για σκύλους, ορίζονται στο παράρτημα XIV του εν λόγω κανονισμού, συμπεριλαμβανομένου του καταλόγου τρίτων χωρών.
                  
               
                     (2)
                  
                  
                     Στις 19 Μαρτίου 2019 η Γεωργία ζήτησε να περιληφθεί στο παράρτημα XIV του κανονισμού (ΕΕ) αριθ. 142/2011 για την εισαγωγή στην Ένωση μεταποιημένων τροφών για ζώα συντροφιάς, πλην των κονσερβοποιημένων.
                  
               
                     (3)
                  
                  
                     Η Επιτροπή διενήργησε επιτόπιους ελέγχους, συμπεριλαμβανομένης διεξοδικής αξιολόγησης της κτηνιατρικής νομοθεσίας της αιτούσας τρίτης χώρας και της ικανότητας των αρμόδιων αρχών της αιτούσας τρίτης χώρας να εφαρμόσουν τη νομοθεσία αυτή και να διενεργήσουν επίσημους ελέγχους, με σκοπό την καταχώριση της αιτούσας τρίτης χώρας στο παράρτημα XIV του κανονισμού (ΕΕ) αριθ. 142/2011 για την εισαγωγή στην Ένωση μεταποιημένων τροφών για ζώα συντροφιάς, πλην των κονσερβοποιημένων. Οι αρμόδιες αρχές της Γεωργίας παρείχαν στην Επιτροπή διαβεβαιώσεις ότι η Γεωργία μπορεί να συμμορφωθεί με τους οικείους υγειονομικούς όρους και επαρκείς εγγυήσεις για τους ελέγχους που διενεργούν όσον αφορά την παραγωγή μεταποιημένων τροφών για ζώα συντροφιάς, πλην των κονσερβοποιημένων. Επομένως, είναι δικαιολογημένη η προσθήκη της Γεωργίας στον κατάλογο των τρίτων χωρών από τις οποίες επιτρέπεται η εισαγωγή στην Ένωση και η διαμετακόμιση μέσω της Ένωσης μεταποιημένων τροφών για ζώα συντροφιάς, πλην των κονσερβοποιημένων.
                  
               
                     (4)
                  
                  
                     Ως εκ τούτου, ο κανονισμός (ΕΕ) αριθ. 142/2011 θα πρέπει να τροποποιηθεί αναλόγως.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα XIV του κανονισμού (ΕΕ) αριθ. 142/2011 τροποποιείται σύμφωνα με το κείμενο του παραρτήματος του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 17 Νοεμβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 300 της 14.11.2009, σ. 1.
         
            (2)  Κανονισμός (ΕΕ) αριθ. 142/2011 της Επιτροπής, της 25ης Φεβρουαρίου 2011, για την εφαρμογή του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την εφαρμογή της οδηγίας 97/78/ΕΚ του Συμβουλίου όσον αφορά ορισμένα δείγματα και τεμάχια που εξαιρούνται από κτηνιατρικούς ελέγχους στα σύνορα οι οποίοι αναφέρονται στην εν λόγω οδηγία (ΕΕ L 54 της 26.2.2011, σ. 1).
      
      
         
            ΠΑΡΑΡΤΗΜΑ
            Στο παράρτημα XIV κεφάλαιο II τμήμα 1 πίνακας 2 του κανονισμού (ΕΕ) αριθ. 142/2011, η σειρά 12 αντικαθίσταται από το ακόλουθο κείμενο:
            
               
                           «12
                        
                        
                           Τροφές για ζώα συντροφιάς, συμπεριλαμβανομένων των δερμάτινων κοκάλων για σκύλους
                        
                        
                           
                                       α)
                                    
                                    
                                       Στην περίπτωση μεταποιημένων τροφών για ζώα συντροφιάς και δερμάτινων κοκάλων για σκύλους: Υλικά που αναφέρονται στο άρθρο 35 στοιχείο σημεία i) και ii).
                                    
                                 
                                       β)
                                    
                                    
                                       Στην περίπτωση πρώτων υλών τροφών για ζώα συντροφιάς: Υλικά που αναφέρονται στο άρθρο 35 στοιχείο α) σημείο iii).
                                    
                                 
                        
                           Οι τροφές για ζώα συντροφιάς και τα δερμάτινα κόκαλα για σκύλους πρέπει να έχουν παραχθεί σύμφωνα με το παράρτημα XIII κεφάλαιο II.
                        
                        
                           
                                       α)
                                    
                                    
                                       Στην περίπτωση πρώτων υλών τροφών για ζώα συντροφιάς:
                                       Τρίτες χώρες που παρατίθενται στο παράρτημα II μέρος 1 του κανονισμού (ΕΕ) αριθ. 206/2010 ή στο παράρτημα I του κανονισμού (ΕΚ) αριθ. 798/2008, από τις οποίες τα κράτη μέλη επιτρέπουν τις εισαγωγές νωπού κρέατος από το ίδιο είδος ζώου και στις οποίες επιτρέπεται μόνο το κρέας με κόκαλα.
                                       Στην περίπτωση υλικών από ψάρια, τρίτες χώρες που παρατίθενται στο παράρτημα II της απόφασης 2006/766/ΕΚ.
                                    
                                 
                                       β)
                                    
                                    
                                       Στην περίπτωση δερμάτινων κοκάλων για σκύλους και τροφών για ζώα συντροφιάς πλην των πρώτων υλών τροφών για ζώα συντροφιάς:
                                       
                                                    
                                                
                                                
                                                   Τρίτες χώρες που παρατίθενται στο παράρτημα II μέρος 1 του κανονισμού (ΕΕ) αριθ. 206/2010 και οι ακόλουθες χώρες:
                                                   
                                                                
                                                            
                                                            
                                                               (JP) Ιαπωνία
                                                            
                                                         
                                                                
                                                            
                                                            
                                                               (EC) Ισημερινός
                                                            
                                                         
                                                                
                                                            
                                                            
                                                               (LK) Σρι Λάνκα
                                                            
                                                         
                                                                
                                                            
                                                            
                                                               (TW) Ταϊβάν
                                                            
                                                         
                                                                
                                                            
                                                            
                                                               (SA) Σαουδική Αραβία (μόνο μεταποιημένες τροφές για ζώα συντροφιάς προερχόμενες από πουλερικά)
                                                            
                                                         
                                                                
                                                            
                                                            
                                                               (GE) Γεωργία (μόνο μεταποιημένες τροφές για ζώα συντροφιάς, πλην των κονσερβοποιημένων)
                                                            
                                                         
                                             
                                                    
                                                
                                                
                                                   Στην περίπτωση μεταποιημένων τροφών για ζώα συντροφιάς από υλικά που προέρχονται από ψάρια, τρίτες χώρες που παρατίθενται στο παράρτημα II της απόφασης 2006/766/ΕΚ.
                                                
                                             
                                 
                        
                           
                                       α)
                                    
                                    
                                       Στην περίπτωση κονσερβοποιημένων τροφών για ζώα συντροφιάς: Παράρτημα XV κεφάλαιο 3(A).
                                    
                                 
                                       β)
                                    
                                    
                                       Στην περίπτωση μεταποιημένων τροφών για ζώα συντροφιάς, πλην των κονσερβοποιημένων: Παράρτημα XV κεφάλαιο 3(B).
                                    
                                 
                                       γ)
                                    
                                    
                                       Στην περίπτωση δερμάτινων κοκάλων για σκύλους: Παράρτημα XV κεφάλαιο 3(Γ).
                                    
                                 
                                       δ)
                                    
                                    
                                       Στην περίπτωση πρώτων υλών τροφών για ζώα συντροφιάς: Παράρτημα XV κεφάλαιο 3(Δ).»